SAITUALAH ZIRLAI TIṬHATE CHAWIMAWINA LEH CAREER GUIDANCE HUN HMAN A NI,"879/2024-2025 Dated Saitual the 20th June, 2024: Vawiin khan Keifang zawlbukah zirlai tiṭhate chawimawina hun Saitual Town Officer's Club huaihawtin hman a ni a, Dr Lalngura Tlau,Deputy Commisioner chu khuallian niin inkhawm hi session hnihah ṭhen a ni a, 2nd session ah Career Guidance neih niin hi Pi Chhuanhlupuii,SDEO,Saitual chuan hun a hmanpui bawk a ni. Khuallian Dr Lalngura Tlau,DC Saitual chuan kallhawmte hnenah thu sawiin hetiang programme Saitual Town Officer's Club ten an buatsaih hi lawmawm a tih thu leh tih leh zel tlak anih thu sawiin hei aia nasa lehzuala ke pen zel turin a chah a, DC chuan mahni inhriatchian a pawimawh thu sawiin eng kawng zawh tur nge ka nih tih inhriat hmasak a tul hle a ni a ti. Habit tha neih a pawimawh thu leh habit thalo neih erawh thlah a har thu a sawi bawk.Thuawihna, tei rei peihna, chhelna, thawhrimna bakah emotional quotient ṭha nei theuh turin a chah a ni. Chawhnu lamah Pu Prukhraj Kamal, SP chu khuallian niin Pu Lallawmawma,Addl DC chu resource person a ni. He hunah hian saitual town chhunga zirna in 11 atangin zirlai tiṭha mi pakua(HSLC- 7 leh HSSLC -2) hnenah chawimawina hlan a ni a,zirlai tiṭha chawimawina hian citation leh Rs 1000/- a keng tel bawk. Attachment Loading attachment...",Dated: 20 th Jun 24 3:51 PM,https://dipr.mizoram.gov.in/post/saitualah-zirlai-tihate-chawimawina-leh-career-guidance-hun-hman-a-ni